סיאד חלילוביץ'

סיאד חלילוביץ' (בבוסנית: Sejad Halilović; נולד ב-16 במרץ 1969) הוא כדורגלן עבר בוסני אשר שיחק בעמדת הקשר וייצג את נבחרות  ו.

קריירה 
חלילוביץ' החל את הקריירה המקצוענית שלו בקבוצה הקרואטית ציבאליה, ובמהלך השנתיים בהם שיחק בקבוצה שותף 46 פעמים וכבש 4 שערים. בשנת 1992 חתם בקבוצת קרואטיה זאגרב (כיום דינמו זאגרב) לשלוש עונות, במהלכן זכה באליפות ובגביע. במהלך שלוש העונות בהן שיחק במועדון שותף חלילוביץ' ב-59 משחקים וכבש תשעה שערים.

בקיץ 1995 חתם חלילוביץ' בריאל ואיאדוליד מהליגה הספרדית, אך לאחר עונה בה שותף 17 פעמים ולא מצא את הרשת, עבר לליגה הישראלית וחתם בקבוצת הפועל באר שבע אותה אימן אלי גוטמן. חלילוביץ' היה חלק משמעותי בקבוצה שזכתה באותה העונה בגביע המדינה לאחר שניצחה בגמר 0:1 את מכבי תל אביב.

בקיץ 1997 עבר חלילוביץ' לליגה הטורקית, ושיחק במשך שלוש שנים בשלוש קבוצות שונות. בשנת 2000 חזר  לקרואטיה וחתם בקבוצת אוסייק, במדיה ערך שמונה הופעות. בעונת  חזר חלילוביץ' שוב לישראל ושיחק בקבוצת עירוני ראשון לציון, וסייע לקבוצה להישאר בליגת העל.

לאחר ששיחק בקבוצות נוספות בקרואטיה, פרש חלילוביץ' ממשחק פעיל בשנת 2004, במדי קבוצת ליובליאנה הסלובנית.

החל משנת 2008 שימש כמאמן במחלקת הנוער של דינמו זאגרב, אך בשנת 2014 עזב את המועדון לאחר שבנו, אלן חלילוביץ', עבר לברצלונה.

נבחרת לאומית
ב-17 באוגוסט 1994 ערך חלילוביץ' את הופעתו היחידה במדי נבחרת קרואטיה, בניצחון 0:4 על נבחרת ישראל באצטדיון רמת גן.

בנוסף, לזכותו של חלילוביץ' 15 הופעות במדי נבחרת בוסניה והרצגובינה.

חיים אישיים
סיאד חלילוביץ' הוא אביו של הכדורגלן אלן חלילוביץ'. שני בניו האחרים, דינו ודמיר, משחקים במחלקות הנוער של ברצלונה.

תארים
דינמו זאגרב
 אליפות קרואטיה: 1992/1993
 הגביע הקרואטי: 1993/1994

הפועל באר שבע
 גביע המדינה: 1996/1997

קישורים חיצוניים 

 

כדורגלנים בוסנים
כדורגלנים קרואטים
קשרי כדורגל בוסנים
קשרי כדורגל קרואטים
כדורגלני ציבאליה
כדורגלני דינמו זאגרב
כדורגלני ריאל ואיאדוליד
כדורגלני הפועל באר שבע
כדורגלני קראבוקספור
כדורגלני איסטנבולספור
כדורגלני אלטאי
כדורגלני אוסייק
כדורגלני הפועל ראשון לציון
כדורגלני רייקה
כדורגלני נבחרת קרואטיה
כדורגלני נבחרת בוסניה והרצגובינה
כדורגלנים זרים בישראל
ספורטאים קרואטים בישראל
ספורטאים קרואטים בספרד
ספורטאים קרואטים בטורקיה
ספורטאים קרואטים בסלובניה
ספורטאים בוסנים בישראל
ספורטאים בוסנים בספרד
ספורטאים בוסנים בטורקיה
ספורטאים בוסנים בסלובניה
קרואטים שנולדו ב-1969
בוסנים שנולדו ב-1969